Oficialusis leidinys L 385 , 31/12/1981 p. 0025 - 0026

specialusis leidimas suomių kalba: skyrius 16 tomas 1 p. 0050

specialusis leidimas ispanų kalba: skyrius 06 tomas 2 p. 0126

specialusis leidimas švedų kalba: skyrius 16 tomas 1 p. 0050

specialusis leidimas portugalų kalba skyrius 06 tomas 2 p. 0126



Tarybos Direktyva 1981 m. gruodžio 14 d. papildanti Direktyvas 75/362/EEB, 77/452/EEB, 78/686/EEB ir 78/1026/EEB atitinkamai dėl gydytojo, bendrosios praktikos slaugytojo, stomatologo ir veterinaro diplomų, pažymėjimų ir kitų oficialias kvalifikacijas patvirtinančių dokumentų abipusio pripažinimo, atsižvelgiant į įgytas teises (81/1057/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į 49, 57 ir 66 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Direktyvų 75/362/EEB [4], 77/452/EEB [5], 78/686/EEB [6] ir 78/1026/EEB [7] dėl gydytojo, bendrosios praktikos slaugytojo, dantų gydytojo ir veterinaro diplomų, pažymėjimų ir kitų oficialias kvalifikacijas patvirtinančių dokumentų abipusio pripažinimo, įskaitant priemones, padedančias veiksmingai naudotis įsisteigimo teise ir laisve teikti paslaugas, nuostatos dėl įgytų teisių remiasi gydytojo, bendrosios praktikos slaugytojo, dantų gydytojo ir veterinaro diplomais, pažymėjimais ir kitais oficialias kvalifikacijas patvirtinančiais dokumentais, išduotais valstybės narės prieš pradedant įgyvendinti minėtas direktyvas; kadangi dėl to šios nuostatos nėra aiškiai taikomos diplomams, pažymėjimams ir kitiems oficialias kvalifikacijas patvirtinantiems dokumentams, liudijantiems apie mokymąsi, kuris neatitinka būtiniausių mokymosi reikalavimų, numatytų Direktyvose 75/363/EEB [8], 77/453/EEB [9], 78/687/EEB [10] ir 78/1027/EEB [11], ir kuris buvo baigtas po minėtų direktyvų įgyvendinimo, tačiau pradėtas prieš pradedant jas įgyvendinti; kadangi dėl to patartina užpildyti šią spragą, PRIĖMĖ ŠIĄ DIREKTYVĄ: 1 straipsnis Direktyvos 75/362/EEB 9 straipsnio 1 ir 2 dalys, Direktyvos 77/452/EEB 4 straipsnis, Direktyvos 78/686/EEB 7 straipsnio 1 ir 2 dalys ir Direktyvos 78/1026/EEB 4 straipsnis taip pat taikomi diplomams, pažymėjimams ir kitiems oficialias kvalifikacijas patvirtinantiems dokumentams, liudijantiems apie mokymąsi, kuris neatitinka būtiniausių mokymosi reikalavimų, nustatytų atitinkamai Direktyvos 75/363/EEB 1, 2, 3, 4 ir 5 straipsniuose, Direktyvos 77/453/EEB 1 straipsnyje, Direktyvos 78/687/EEB 1, 2 ir 3 straipsniuose ir Direktyvos 78/1027/EEB 1 straipsnyje, ir kuris buvo baigtas po šių direktyvų įgyvendinimo, tačiau pradėtas prieš pradedant jas įgyvendinti. 2 straipsnis Valstybės narės patvirtina priemones, kurios, įsigaliojusios ne vėliau kaip 1982 m. birželio 30 d., įgyvendina šią direktyvą. Apie tai jos nedelsdamos praneša Komisijai. 3 straipsnis Ši direktyva skirta valstybėms narėms. Priimta Briuselyje, 1981 m. gruodžio 14 d. Tarybos vardu Pirmininkas G. Howe [1] OL C 121, 1981 5 23, p. 3. [2] OL C 172, 1981 7 13, p. 114. [3] OL C 185, 1981 7 27, p. 7. [4] OL L 167, 1975 6 30, p. 1. [5] OL L 176, 1977 7 15, p. 1. [6] OL L 233, 1978 8 24, p. 1. [7] OL L 362, 1978 12 23, p. 1. [8] OL L 167, 1975 6 30, p. 14. [9] OL L 176, 1977 7 15, p. 8. [10] OL L 233, 1978 8 24, p. 10. [11] OL L 362, 1978 12 23, p. 7. --------------------------------------------------